id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms sv fi nl id id pl id id id id id id id fi id ms id id id id id id id id id ms id sv id ms ms id id ms id id ms et id id ms id id id id id id id ms ms ms ms id id ms id id en ms ms id fr ms ms id ms en ms id id ms id id id id ms ms en en en en en en en en en id id id id id en id id jv ms id id it es id id en id ms ms ms ms ms ms
Tidak Datang Haid Antara Simptom Barah Ovari, AWAS Kaum Hawa!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
AWAS! Ini 9 Faktor Risiko Kanser Ovari, Salah Satunya Tidak Datang Haid!
Ditulis oleh Asyikin Md Isa Disemak pada 2 minggu lalu
Disemak secara perubatan oleh Panel Perubatan Hello Doktor
Tahukah anda, apakah antara faktor yang boleh menjadi punca barah ovari? Salah satunya adalah tidak datang haid. Ayuh, Hello Doktor akan perjelaskan dengan lebih mendalam.
Untuk mendapatkan lebih banyak info tentang Kanser sila dapatkannya di sini.
Individu yang ada ovari boleh mengembangkan tumor atau sista pada ovari mereka. Ia biasanya bersifat jinak, bukan barah dan akan tinggal di dalam atau pada ovari.
Dalam kes yang jarang, tumor ovari ini boleh menjadi barah. Sesetengah tumor boleh mengakibatkan simptom seperti pendarahan faraj yang abnormal atau tidak datang haid.
Tidak datang haid punca barah?
Tidak mengalami pendarahan haid adalah keadaan apabila ia melangkau keseluruhan kitaran. Kebanyakan kitaran haid adalah antara 1 hingga 35 hari.
Perubahan haid dari bulan ke bulan biasanya tidak banyak yang berubah. Tetapi amat jarang untuk haid menjadi lewat beberapa hari atau terlebih awal.
Bagi sesetengah wanita, kitaran haid tidak teratur dan panjangnya berbeza dari bulan ke bulan.
Jadi, adalah amat disarankan untuk anda mengetahui kitaran haid supaya dapat mengenali irama tubuh sendiri. Ia boleh dilakukan dengan menanda kalendar atau menggunakan aplikasi penjejakan haid.
Lakukan pemeriksaan doktor sekiranya anda tidak didatangi haid setelah hampir 40 hari, terutamanya jika anda mempunyai kitaran haid normal.
Bagaimana tidak datang haid mempengaruhi risiko barah ovari?
Kebiasaannya, kedatangan haid lewat bukan sesuatu yang dipandang berat. Ini kerana kehamilan, tekanan, senaman berat, lemak badan rendah atau ketidakseimbangan hormon boleh menyebabkan haid tidak teratur.
Namun, dalam kes jarang berlaku, haid yang tidak teratur ini boleh menjadi petanda serius dengan meningkatkan risiko menjadi punca barah ovari.
Terdapat kajian menunjukkan wanita dengan sejarah haid tidak teratur mempunyai 2 kali ganda risiko menghidap barah. Risiko ini meningkat seiring pertambahan usia.
Umumnya, masalah haid tidak teratur atau terlewat bukanlah gejala kanser ovari yang paling kerap berlaku.
Seperti gejala tidak datang period yang dianggap keadaan normal, ramai wanita tidak mengalami simptom pada peringkat awal kanser ovari.
Apabila gejala mula berlaku, ia biasanya ringan dan menunjukkan keadaan kesihatan lain seperti sindrom kerengsaan usus (IBS).
Lakukan pemeriksaan doktor atau pakar sakit puan jika simptom berikut berlaku lebih daripada 12 kali sebulan:
Sakit abdomen atau pelvis
Berasa kenyang dengan cepat
Perubahan kencing seperti kerap membuang air kecil
Sakit semasa hubungan seks
Selain daripada tidak didatangi haid, ada beberapa faktor lain yang boleh meningkatkan risiko anda mengalami barah ovari. Dengan mengetahuinya dapat membantu anda mendapatkan rawatan awal.
Wanita lebih berusia cenderung menghidap barah. Dianggarkan separuh wanita dengan kanser ovari berusia 63 tahun ke atas.
Wanita dengan masalah kegemukan berisiko lebih tinggi menjadi punca barah ovari. Obesiti dikelaskan secara perubatan mempunyai indeks jisim badan (BMI) 25 atau lebih tinggi
Pusat Kawalan dan Pencegahan Penyakit (CDC) melaporkan bahawa wanita berkulit putih lebih cenderung menghidap kanser ovari berbanding wanita berkulit hitam atau Latin.
Sehingga 25% kanser ovari dikaitkan dengan perubahan atau mutasi yang diwarisi pada gen tertentu.
Salah satu punca barah adalah mutasi genetik BRCA. Wanita dengan mutasi BRCA1 mempunyai risiko 35-70% seumur hidup untuk terkena kanser ini.
Kontraseptif oral dapat menurunkan risiko terkena kanser ovari.
Namun ia memerlukan penggunaan untuk tempoh 3-6 bulan berturut-turut bagi mendapatkan manfaatnya.
Ubat kesuburan boleh meningkatkan risiko tumor ovari.
Walaupun banyak kajian diperlukan, tetapi penyelidikan awal menunjukkan bahawa risikonya sangat tinggi bagi wanita yang tidak hamil akibat ubat kesuburan ini.
Selain itu, wanita dengan masalah kemandulan mungkin berisiko tinggi mengalami kanser ovari.
Selain daripada tidak datang haid, menurut American Cancer Society (ACS), terapi estrogen yang digunakan selepas menopause juga boleh meningkatkan risiko mengalami kanser ini.
Wanita dengan kehamilan penuh pertama pada usia 35 tahun dan ke atas, atau tidak pernah mempunyai anak berisiko lebih tinggi menjadi punca barah.
Manakala risikonya lebih rendah bagi wanita yang mempunyai anak sebelum berusia 26 tahun. Risiko juga menurun dengan setiap kehamilan dan penyusuan susu badan.
Terdapat juga kajian menunjukkan bahawa kesakitan senggugut dikaitkan dengan peningkatan risiko kanser ovari epitelium.
Melakukan diagnosis awal dapat memberikan hasil lebih baik bagi mengatasi kanser ini.
Lebih 94% wanita yang mendapatkan rawatan untuk barah ovari peringkat awal hidup lebih lama daripada 5 tahun selepas didiagnosis.
Namun hanya sekitar 20% kanser ovari dikesan pada tahap awal. Ini mungkin kerana banyak gejala kurang jelas dan spesifik, menyebabkan ia sering diabaikan atau dikaitkan dengan masalah kesihatan lain.
Waspada akan simptom yang muncul termasuk tidak datang haid
Ramai wanita tidak menyedari simptom sehinggalah barah sudah berada di tahap kronik. Dengan memahami gejalanya membolehkan anda melakukan pengesanan awal.
Lakukan pemeriksaan jika terdapat kebimbangan mengenai sebarang risiko barah atau secara tiba-tiba tidak datang haid.
Hello Health Group tidak menawarkan nasihat perubatan, diagnosis atau rawatan.
Ovarian Cancer Risk Factors. https://www.cancer.org/cancer/ovarian-cancer/causes-risks-prevention/risk-factors.html, Accessed on Sept 20, 2021
Babic, A., Cramer, D.W., Titus, L.J. et al. (2014). Menstrual pain and epithelial ovarian cancer risk. https://doi.org/10.1007/s10552-014-0463-6, Accessed on Sept 20, 2021
Piera M. Cirillo,Erica T. Wang,Marcelle I. Cedars,Lee-may Chen,Barbara A. Cohn, (2016). Irregular menses predicts ovarian cancer: Prospective evidence from the Child Health and Development Studies. https://doi.org/10.1002/ijc.30144, Accessed on Sept 20, 2021
Can Ovarian Cancer Be Found Early? https://www.cancer.org/cancer/ovarian-cancer/detection-diagnosis-staging/detection.html,Accessed on Sept 20, 2021
Menstrual cycle: What’s normal, what’s not. https://www.mayoclinic.org/healthy-lifestyle/womens-health/in-depth/menstrual-cycle/art-20047186,  Accessed on Sept 20, 2021
Ovarian, Fallopian Tube, and Primary Peritoneal Cancer—Patient Version. https://www.cancer.gov/types/ovarian, Accessed on Sept 20, 2021
What Is Ovarian Cancer? https://www.cancer.org/cancer/ovarian-cancer/about/what-is-ovarian-cancer.html, Accessed on Sept 20, 2021
Irregular periods could boost ovarian cancer risk. https://www.science.org/news/2016/04/irregular-periods-could-boost-ovarian-cancer-risk, Accessed on Sept 20, 2021
Ovarian cancer. https://www.jeanhailes.org.au/health-a-z/vulva-vagina-ovaries-uterus/ovarian-cancer, Accessed on Sept 20, 2021
Pssttt... Ini Rahsia Nak Elak Kanser Ovari! Wanita, Sila Amalkan 6 Jenis Makanan Ini
Barah Pembunuh Senyap! Kenal Pasti Tanda Awal Kanser Ovari Sebelum Terlambat!
Ditulis oleh Asyikin Md Isa Disemak pada 2 minggu lalu
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.